|  |  |
| --- | --- |
| ED  **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ**  **ΚΑΙ ΑΘΛΗΤΙΣΜΟΥ**  ---------  Ταχ. δ/νση: Α. Παπανδρέου 37  Τ.Κ. – Πόλη: 151 80 - Μαρούσι  Ιστοσελίδα: [www.minedu.gov.gr](http://www.minedu.gov.gr)  e-mail: [press@minedu.gov.gr](mailto:press@minedu.gov.gr) | **16/8/2023** |

**ΔΕΛΤΙΟ ΤΥΠΟΥ**

**Θέμα: Ενημέρωση για ορκωμοσία και ανάληψη υπηρεσίας 3.663 εκπαιδευτικών διοριζόμενων σε κενές οργανικές θέσεις Γενικής Εκπαίδευσης, Ειδικής Αγωγής και Εκπαίδευσης, καθώς και Μουσικών Σχολείων.**

Σε συνέχεια των από 24.5.2023, 30.5.2023 και 1.8.2023 σχετικών δελτίων τύπου του Υπουργείου Παιδείας, Θρησκευμάτων και Αθλητισμού, ανακοινώνεται ότι σήμερα, **Τετάρτη 16 Αυγούστου 2023**, αναμένεται να δημοσιευθούν στο Φύλλο Εφημερίδας της Κυβερνήσεως οι αποφάσεις που αφορούν στο μόνιμο διορισμό **3.663** εκπαιδευτικών σε κενές οργανικές θέσεις **Γενικής Εκπαίδευσης**, **Ειδικής Αγωγής και Εκπαίδευσης**, καθώς και **Μουσικών Σχολείων**, σε εφαρμογή των διατάξεων του άρθρου 62 του ν.4589/2019 (Α΄ 13).

Στην περίπτωση αυτή, οι διοριζόμενοι/ες υποχρεούνται να παρουσιαστούν στις οικείες Διευθύνσεις Εκπαίδευσης για ορκωμοσία και ανάληψη υπηρεσίας **από την Πέμπτη 17 έως και την Τετάρτη 23 Αυγούστου 2023**.

Θα ακολουθήσει νεότερη ενημέρωση με σχετικό δελτίο τύπου.